Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 367

b) Típusismeretek: — légijármű szerkezetek, rendszerek, — hajtóművek, — légijármű műszerek, elektronika, automatika, — légiüzemeltetés, — repülésbiztonsági előírások, eljárások, — szabályzatok. 2.1.5. Repülési tapasztalat: — a típusra jogosított légijármű-szerelő szakszolgálati engedély, — a 2.1.4. pontban felsorolt szakismeretek elsajátításához szervezett tanfolyam eredményes elvégzése, — a közforgalomban 200 óra repülés oktató felügyelete mellett, — a közforgalmon kívüli repülésben legalább 50 óra repülés oktató felügyelete mellett. 2.1.6. Repülésgyakorlati vizsga 2.1.6.1. Gyakorlati vizsgára a pályázó akkor bocsátható, ha a szakismeretből sikeres vizsgát tett. 2.1.6.2. A gyakorlati vizsga anyaga: — 3—4 repülési gyakorlat, mely alatt a pályázónak bizonyítania kell jártasságát a hatóság előtt a hajózómérnök/hajózószerelő feladatainak ellátásában, a légijármű sárkány, hajtómű, különleges berendezések és rendszerek üzemeltetésében, a hibák felderítésében és elhárításában, — a közforgalomban 1 útvonalrepülési vizsgafeladat végrehajtása az üzemanyagszámítás, terhelés, rakodás, kiszolgálás stb. munkálatok végrehajtásának, valamint a számára előírt és rendszeresített fedélzeti okmányok kitöltésének ellenőrzésére. 2.1.7. Egészségi alkalmasság: Meg kell felelnie a számára előírt egészségi követelményeknek. 2.1.8. Folyamatosság 2.1.8.1. Nem osztható be a közforgalmi hajózómérnök útvonalrepülésre: 2001/13. szám — ha a járatot megelőző 90 napon belül nem hajtott végre legalább 3 útvonalrepülést. A beoszthatóság megszerzéséhez legalább 1 ellenőrző útvonalrepülést kell végeznie oktató ellenőrzése mellett, — ha a megszakítás 3 hónapnál több, de a 6 hónapot nem haladja meg, az ellenőrző repülések száma 2 útvonalellenőrzésnél kevesebb nem lehet, — ha a megszakítás 6 hónapot meghaladja, de 12 hónapnál kevesebb, a Légiüzemeltetési Utasításból vizsgát kell tennie, és legalább 3 útvonal-ellenőrzést kell végrehajtania oktató ellenőrzése mellett, — 12 hónapnál hosszabb megszakítás esetén teljes hatósági elméleti és gyakorlati vizsgát kell tenni. 2.1.8.2. Nem osztható be a közforgalmon kívüli hajózószerelő repülésre, ha a megszakítás: — 300 repült óráig 3 hónapnál több, — 300—1000 repült óra között 6 hónapnál több, — 1000 repült óra felett 12 hónapnál több. 2.1.8.3. Újra-beoszthatósághoz 3 hónapos megszakításnál 1, 6 hónapos megszakításnál 2 oktatói ellenőrzésen, 12 hónapos megszakításnál pedig teljes hatósági elméleti és gyakorlati vizsgán kell eredményesen megfelelni. 2.1.9. Hosszabbítás 2.1.9.1. Az üzemben tartónak igazolnia kell, hogy az engedélyes a megelőző 12 hónapban, közforgalomban 200, közforgalmon kívül 15 órát repült. 2.1.9.2. Megfelelt a hatósági útvonal- és repüléstechnikai ellenőrzésen. 2.1.9.3. A hatósági ellenőrzés a közforgalomban évi 2 repüléstechnikai (melyből az egyik szimulátoron történhet) és 1 útvonalrepülés keretében történhet. A közforgalmon kívüli repülésnél az ellenőrzés 24 hónaponként 1 repüléstechnikai és 1 útvonal. A hatósági ellenőrzések közötti időszak a közforgalomban 4 hónapnál, a közforgalmon kívüli repülésnél 6 hónapnál kevesebb nem lehet. 2.2. Jogosultság: 2.2.1. Sikeres vizsga alapján az engedélyes jogosult a típusjogosítás birtokában önálló hajózómérnök/hajózószerelő feladatok ellátására. 2.2.2. Érvényes szakszolgálati engedély birtokában maximum 2 típusjogosításra kötelezett légijárműtípuson láthat el szakszolgálati tevékenységet az engedélyes.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes